106. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ. Αριθ. 98822 της 4/20 Δεκ. 1971 (ΦΕΚ Β΄  1019) Περί καθορισμού εξόδων παραστάσεως και κατ’ αποκοπήν αποζημιώσεως, λόγω μετακινήσεως εκτός έδρας, των Νομαρχών και των Αναπληρωτών Νομαρχών. Έχοντες υπ’ όψιν τας διατάξεις των άρθρ. 13 (παρ. 1 και 2) και 14 του υπ’ αριθ. 960/1971 Ν.Δ/τος «περί τροποποιήσεως διατάξεών τινων περί Νομαρχών και συστάσεως θέσεων Αναπληρωτών Νομαρχών», αποφασίζομεν: Καθορίζομεν, μηνιαίως, τα έξοδα παραστάσεως των Νομαρχών και την κατ’ αποκοπήν αποζημίωσιν, λόγω μετακινήσεως εκτός έδρας προς εκτέλεσιν υπηρεσίας, των τε Νομαρχών και των Αναπληρωτών Νομαρχών, ως κάτωθι: Α΄. Νομαρχών: 1.Έξοδα παραστάσεως δρχ. 7.000 2.Κατ’ αποκοπήν αποζημίωσις δρχ. 4.000 Β΄. Αναπληρωτών Νομαρχών: Κατ’ αποκοπήν αποζημίωσις δραχ. 3.000 Η ισχύς της παρούσης άρχεται από της 22ας Σεπτ. 1971. Τα έξοδα παραστάσεως και κατ’ αποκοπήν αποζημιώσεως ωρίσθησαν ως ανωτέρω δια της υπ’ αριθ. 184595/5626 της 8/23 Ιαν. 1976 (ΦΕΚ Β΄ 74) αποφ. Υπ. Εσωτερικ. και Οικονομικών. 